O‘zbekistonda dollarning rasmiy kursi 5 so‘m 71 tiyinga oshdi

O‘zbekiston Markaziy banki 2016-yil 12-apreldan boshlab valyuta operatsiyalari bo‘yicha buxgalteriya hisobi, statistik va boshqa hisobotlarni yuritish, shuningdek, bojxona va boshqa majburiy to‘lovlari uchun xorijiy valyutalarning so‘mga nisbatan yangi qiymatlarini belgiladi.

Unga ko‘ra, 1 AQSh dollari 2888 so‘m 39 tiyin etib belgilandi. Bu 5-apreldagi kursga nisbatan 5 so‘m 71 tiyinga ko‘p.
12-apreldan e’tiboran 1 yevro qiymati 3286 so‘m 53 tiyin (5-apreldagi kursga nisbatan 36 so‘m 95 tiyin qimmat), 1 Rossiya rubli esa 42 so‘m 81 tiyin (5-apreldagi kursga nisbatan 12 tiyin arzon) etib belgilangan.
Eslatib o‘tamiz, valyuta qiymatini belgilash chog‘ida Markaziy bank mazkur valyutalarni ushbu qiymatda sotish yoki sotib olish majburiyatini olmagan.